GiliGold/VAD_KnessetCorpus huggingface dataset:
אחמד טיבי: לא מעניין אותי מפלגת העבודה, ליכוד, "בטיח", לא מעניין אותי.
אחמד טיבי: מעניין אותי המשוואה.
אחמד טיבי: המשוואה הזאת היא משוואה גזענית, מטרתה להדיר - - -
זאב אלקין: חבר הכנסת פינס היה גזעני, כשהוא הפעיל את זה דווקא על ישראל ביתנו?
אחמד טיבי: לא, זה היה לפני חבר הכנסת פינס, ואתה יודע את זה אם עשית עבודה.
מוחמד ברכה: אתה לא נתלה בפינס בדברים אחרים, מה אתה צריך את פינס עכשיו?
אחמד טיבי: כן, פינס, פתאום.
אחמד טיבי: ולכן אני מבקש – נשארו עוד שתי סיעות של ארבעה: חד"ש ורע"ם-תע"ל.
זאב אלקין: גם סיעה של שלוש וגם סיעה של שניים.
אחמד טיבי: מצדי, כל הסיעות שנשארו, זה ועדה מסדרת.
אחמד טיבי: זה לוועדה המסדרת.
מאיר שטרית: תתאחדו לסיעה אחת, יהיה לכם מקום.
אחמד טיבי: לא, אנחנו לא רוצים להתאחד בשתי סיעות כי נהיה יותר מכם.
מוחמד ברכה: תפסיק עם הפטרוניות הזאת.
אחמד טיבי: נהיה יותר מכם, אתם רק שישה.
מאיר שטרית: זה לא רע, יהיה לכם - - -
מוחמד ברכה: זה דביק.
מוחמד ברכה: תעזוב, נו.
אחמד טיבי: לכן, אדוני היושב-ראש, מה רע בעובדה ששאר הסיעות שלא מיוצגות בוועדה המסדרת, כולן – אפילו קדימה, שניים – יהיו מיוצגות בוועדה המסדרת?
זאב אלקין: זו עמדה אחרת.
זאב אלקין: השיטה של הכנסת – הסברתי מה היה ההיגיון שלה שנים רבות, שונה ממה שאתה מציע, ולכן זכותך להציע את ההצעה להוריד את הרף לארבע.
אחמד טיבי: נדמה לי, כשרמון היה יושב-ראש הוועדה המסדרת - - -
זאב אלקין: הוא לא הוריד את זה לארבע.
זאב אלקין: הוא השאיר חמש והכיר בכם כבלוק טכני, זה מה שהוא עשה.
זאב אלקין: תסתכל בפרוטוקול.
אחמד טיבי: ייתכן.
אחמד טיבי: אני אומר, התנהלותו היתה שונה.
זאב אלקין: לא, השאלה מה אתם מבקשים – הכרה בבלוק טכני או להוריד את זה לארבע – תחליטו.
אחמד טיבי: אני רוצה ששנינו נהיה מיוצגים בוועדה המסדרת.
זאב אלקין: אתה אומר: לא משנה לי מה השיטה, לא משנה איך, העיקר שאני בפנים.
אחמד טיבי: מה קרה, אתה בפנים ואני בחוץ?
אחמד טיבי: מה, הציבור שלי בחר בי כדי שאשב בחוץ?
זאב אלקין: זו גם גישה, בסדר.
אחמד טיבי: מה גישה?
אחמד טיבי: גישה ישירה.
זאב אלקין: אני מזכיר לך שבפעם הקודמת, סיעות פחות מחמש – היה גם איחוד לאומי, גם בית יהודי, מרצ, היו כל מיני סיעות.
אחמד טיבי: יש יהודים שסבלו מהמשוואה, באופן עקיף.
אחמד טיבי: באופן עקיף.
זאב אלקין: חבר הכנסת ברכה, ביקשת גם זכות דיבור, אחריו חבר הכנסת שטרית.
אחמד טיבי: אל תעשה ככה.
אחמד טיבי: תעמוד לצדי.
אחמד טיבי: נוח לכם, אתם בפנים, אנחנו בחוץ ואתה עושה לי ככה.
נחמן שי: סליחה, אנחנו בחוץ אם אתה לא יודע.
מירי רגב: לא אנחנו החלטנו, הציבור שלך החליט.
אחמד טיבי: מי זאת, דובר צה"ל?
מירי רגב: לא רק דוברת צה"ל, גם צנזורית צבאית ראשית, אחרי מה שעשית אתמול.
מירי רגב: אתה רוצה להיות בוועדת חוץ וביטחון - - -
אחמד טיבי: לא רוצה, משאיר לך את זה, "מברוק עליקי".
מירי רגב: ועדת משנה לחוץ וביטחון אתה לא רוצה להיות?
דוד רותם: מירי, אין כבר קדאפי, אין חשש - - -
אחמד טיבי: תגידו, זאת כנסת חדשה - - -
זאב אלקין: חבר הכנסת טיבי, למה אתה מפריע לחבר הכנסת ברכה?
מוחמד ברכה: אגב, בעניין של ועדת חוץ וביטחון, ב-2006 הוצע לנו להיות בוועדת חוץ וביטחון במסגרת הבלוק הטכני, ואנחנו ביקשנו לא להיות בוועדת חוץ וביטחון.
אחמד טיבי: ועדת כספים.
יצחק הרצוג: גם האשם מחמיד היה בשנות הששים.
מוחמד ברכה: אני רק מתקן.
מוחמד ברכה: ב-2006 הוצע לנו להיות בוועדה הזמנית של חוץ וביטחון, ואני סירבתי או דחיתי את ההצעה.
זאב אלקין: אבל בקבועה הייתם.
יצחק וקנין: בוועדה הקבועה הייתם, ברכה.
זאב אלקין: הייתם, הייתם.
מוחמד ברכה: לא, בקבועה לא היינו.
זאב אלקין: הייתם.
יצחק וקנין: ברכה, אני זוכר, הייתם בקבועה.
מוחמד ברכה: אני מדבר על חד"ש.
זאב אלקין: לא חד"ש.
מוחמד ברכה: חד"ש מעולם לא היתה.
זאב אלקין: רע"ם-תע"ל.
אחמד טיבי: זה היה רע"ם.
יצחק וקנין: רע"ם-תע"ל היו, אני זוכר.
אחמד טיבי: רע"ם.
מאיר שטרית: חבר הכנסת ברכה, למה לא הסכמת?
מוחמד ברכה: חשבתי שאני מועיל יותר בוועדת הכספים, וגם היום אני חושב כך.
מאיר שטרית: אפשר גם וגם.
מוחמד ברכה: גם היום אני חושב ככה.
מוחמד ברכה: באמת, זה דיון מכור.
מוחמד ברכה: אני מוותר.
זאב אלקין: חבר הכנסת שטרית.
מאיר שטרית: אדוני היושב-ראש, אני רוצה לומר כמה מלים לגבי הצעתו של חבר הכנסת ברכה.
מאיר שטרית: קודם כול, הסיבה שבאמת משאירים רק שתי ועדות קבועות – לגבי חוץ וביטחון אין טעם להרחיב את הדיבור, דברים יכולים להתרחש כל רגע וצריך מישהו שיחליט ויאשר לצבא לעשות פעולות אלה או אחרות.
מאיר שטרית: בי"ת, בנושאי כספים יש נושאים פיסקליים שחייבים לקבל החלטה כל הזמן.
מאיר שטרית: זו הסיבה שבזמנו המחוקק קבע לגבי שני אלה.
מאיר שטרית: אני רוצה לומר שהרעיון של חבר הכנסת ברכה לחלוטין לא רע, אבל כמו שאמר היושב-ראש, בטח אי-אפשר לעשות את זה עכשיו.
מאיר שטרית: אני חושב, אדוני היושב-ראש, ולכן ביקשתי רשות דיבור, להציע כשתקום ועדת כנסת לחשוב על שינוי בגישה להרכבת ועדות הכנסת.
מאיר שטרית: אני חושב שהכנסת לא צריכה להיות שבויה בידי הממשלה.
מאיר שטרית: ברגע שנבחרת כנסת חדשה – אני מדבר על הכנסת הבאה – היא צריכה לקבוע את הוועדות הקבועות ישר.
מוחמד ברכה: תאר לך, שישה-שבעה חודשים ועדת חינוך לא מתכנסת?
מוחמד ברכה: זה מטורף לחלוטין.
זאב אלקין: לא, היא התכנסה בפגרת הבחירות.
מאיר שטרית: אפשר לקבוע במקרה כזה שיקימו ועדות כנסת קבועות כבר בתחילת הדרך, בלי לחכות לממשלה.
מאיר שטרית: כל מי שנכנס לוועדה קבועה ומחר ימונה לשר – יצא מהוועדה וימנו מישהו אחר במקומו.
מאיר שטרית: הרי חילופי גברי בוועדות זה דבר מאוד פשוט.
מאיר שטרית: לדעתי, זה נושא שמחייב דיון יותר רציני, יותר עמוק על דרך העבודה והפעולה, ויכול להיות ששווה לכנסת לעשות את זה.
זאב אלקין: אני מסכים אתך שזו סוגיה עם הרבה השלכות, צריך לקיים על זה דיון רציני בוודאי – בוודאי בוועדת הכנסת ביישוב דעת ולא תוך כדי תנועה.
זאב אלקין: מי שישב על הכיסא של יושב-ראש ועדת הכנסת, תעלה את זה בפניו והוא יוכל לקיים את הדיון הזה, ואז הכנסת תקבע לפעם הבאה אם היא רוצה לשנות או לא רוצה לשנות, אם צריך לשנות חקיקה בהתאם לזה.
זאב אלקין: זה נושא שיש בו צדדים לכאן ולכאן.
זאב אלקין: אם אין עוד מישהו שביקש את רשות הדיבור, למעשה אנחנו נשארים עם שתי הצעות.
אחמד טיבי: אפשר לפתוח את ההצעה שלי לדיון?
יצחק וקנין: יש לי הצעה שאולי תביא פתרון.
יצחק וקנין: יכול להיות שאפשר לתת להם כגוש נציג אחד, והם יחליטו מי הנציג, בזה אתה פותר את הבעיה.
זאב אלקין: לא, זאת לא שאלה – לתת נציג או לא לתת נציג.
זאב אלקין: יש פה שתי השלכות, חבר הכנסת וקנין.
זאב אלקין: האחת, השלכה מאוד מאוד ברורה לגבי עצם ההכרה בגוש, בלוק טכני, הטענה הזאת תעלה להרבה דברים אחרים.
יצחק וקנין: זו ועדה זמנית הרי.
זאב אלקין: לא משנה, אבל ברגע שאתה מכיר בזה, אין לך הצדקה למה כאן כן ושם לא.
זאב אלקין: כל פעם נחזור לעניין הזה וזה ישנה את סדרי הבית בצורה מאוד מאוד מרחיקת לכת.
זאב אלקין: כשאפשר למצוא פתרון בלי הטענה הזאת אנחנו מוצאים.
זאב אלקין: אתה היית חבר נשיאות, מצאנו פתרון כדי לתת ייצוג לסיעות הקטנות, למיניהן – מהקואליציה, מהאופוזיציה – להיות מיוצגות בנשיאות, בלי להכיר בגוש טכני.
זאב אלקין: מצאנו פתרון כשמחלקים את הוועדות הקבועות, לתת להן נציגות בוועדת כספים בלי להכיר בגוש טכני כי שם יש דרכים אחרות של חישוב ודרך אחרת לעשות את זה.
זאב אלקין: כאן זאת אחת משתי הדרכים – או להוריד לארבע או להכיר בגוש טכני, בעיני שתי הדרכים האלה זה טעות ושינוי מסורת של הכנסת.
זאב אלקין: לכן אני ממליץ לא לעשות את זה.
זאב אלקין: אמרת בעצמך שזוהי ועדה זמנית, לכן זה פחות משמעותי, בוועדה קבועה ברור שצריך למצוא לזה פתרון.
זאב אלקין: ההשלכה השנייה – משום שאתה מוגבל במספר 17, ברגע שאתה עושה את זה, זה אומר שסיעה אחרת תוותר על המקום הזה.
זאב אלקין: הרי זה ברור, זה לא גומי מספר חברי הוועדות.
זאב אלקין: ולכן, אם יש סיעה שחושבת שזה עד כדי כך חשוב שהיא מוכנה לוותר על המקום, היא יכולה לעשות את זה גם עכשיו בלי להכיר בגוש טכני.
זאב אלקין: אגב, היו סיעות שעשו את זה בכנסת הקודמת.
זאב אלקין: אם סיעת ש"ס חושבת שהטענה מוצדקת וזה חשוב, היא יכולה לתת אחד משני המקומות שלה באחת משתי הוועדות לטובת או חד"ש או רע"ם-תע"ל.
זאב אלקין: הדרך הזאת פתוחה בפניכם בכל רגע נתון.
יצחק וקנין: אנחנו תמיד עשינו את זה, אני לא יודע אם הפעם זה אפשרי.
זאב אלקין: תשקלו את זה.
יצחק וקנין: בחוץ וביטחון ובכספים – עשינו את זה ונתנו את המקום שלנו לגנדי, זיכרונו לברכה.
זאב אלקין: גם אנחנו בכנסת הקודמת נתנו, נדמה לי לאיחוד הלאומי פעם אחת ולבית היהודי פעם אחרת.
מוחמד ברכה: אתם בכלל בחרתם ביושב-ראש ועדת הביקורת.
זאב אלקין: כולנו בחרנו את יושב-ראש ועדת הביקורת.
מוחמד ברכה: הקואליציה בחרה מי נציג האופוזיציה בראשות ועדת הביקורת.
זאב אלקין: לכן, הדרך הזאת פתוחה בפניכם וזה לא מחייב שינויים של ההסדרים.
נחמן שי: ועדה לבחירות שופטים.
זאב אלקין: חברים, אני מביא קודם כול להצבעה – כי זה רלוונטי לשיטה – את ההצעה של חבר הכנסת טיבי, שאני מבין שחבר הכנסת ברכה הצטרף אליו.
אחמד טיבי: הצעה משותפת.
זאב אלקין: הצעה משותפת, רק תחליטו אם מדובר בבלוק טכני או להוריד לארבע.
אחמד טיבי: ארבע.
מוחמד ברכה: בלוק טכני.
אחמד טיבי: בלוק טכני.
זאב אלקין: בלוק טכני.
זאב אלקין: אני מביא להצבעה את הבקשה של חבר הכנסת ברכה וחבר הכנסת טיבי להכיר בסיעות הערביות כבלוק טכני.
זאב אלקין: רוצים לספור?
מוחמד ברכה: אל תספור.
מוחמד ברכה: תספור מי נמנע.
זאב אלקין: בעד – 2
זאב אלקין: נמנעים – 3
מוחמד ברכה: זה שיפור לעומת הכנסת הקודמת.
זאב אלקין: הבקשה נדחתה.
רוברט אילטוב: למראית עין.
אחמד טיבי: רוויזיה.
זאב אלקין: בקשה לרוויזיה.
זאב אלקין: תוציאו בבקשה זימון.
זאב אלקין: ההצבעה על הרוויזיה תתקיים עוד חצי שעה, בשעה 10:35.
זאב אלקין: אני מודיע כי כל החברים פה אבל נוציא גם הזמנה מסודרת.
זאב אלקין: ההצבעה על בקשת הרוויזיה של חבר הכנסת טיבי תהיה בשעה 10:35.
מאיר שטרית: על כל הרוויזיות.
מאיר שטרית: אם יהיו רוויזיות נוספות, על כל הרוויזיות.
זאב אלקין: על הרוויזיה לא, הייעוץ המשפטי לא מאפשר לי.
זאב אלקין: אתה מוזמן להוריד.
מוחמד ברכה: תעשה הצבעה חוזרת, נוריד את הרוויזיה.
אחמד טיבי: הצבעה חוזרת כי לא כל ההצבעות נקלטו.
זאב אלקין: זה כמו הצבעה חוזרת, אני תיכף עושה הצבעה - - -
מוחמד ברכה: יש חברים שלא - - -
אחמד טיבי: שלא שמו לב - - -
מוחמד ברכה: שלא שמו לב לאופציה של נמנעות כאופציה סבירה.
זאב אלקין: אני מביא להצבעה תיכף הצעה אלטרנטיבית, והתוצאות של ההצבעה הזאת ממילא מדברות גם על ההצבעה הקודמת כי אי-אפשר שתי השיטות גם יחד, לכן אין צורך.
אחמד טיבי: אדוני, ההצעה של חבר הכנסת ברכה היתה בלוק טכני, ההצעה שלי היא על ארבע.
זאב אלקין: אבל כבר הצטרפת אליו.
זאב אלקין: אל תהפכו את הוועדה המסדרת לקרקס, חבר הכנסת טיבי.
אחמד טיבי: שתי הצעות.
זאב אלקין: חבר הכנסת טיבי, שאלתי על מה אתם רוצים שנצביע, הצטרפת אליו.
זאב אלקין: אל תהפוך את זה לקרקס.
אחמד טיבי: אסור לי להגיש שתי הצעות?
זאב אלקין: כבר לא כי אנחנו בשלב של הצבעות.
זאב אלקין: היתה לך אפשרות להעלות, הצבענו.
אחמד טיבי: אז רוויזיה בעוד חצי שעה.
זאב אלקין: בסדר, תהיה רוויזיה.
אחמד טיבי: רציתי להתגמש, אתה לא רצית.
זאב אלקין: תהיה רוויזיה.
זאב אלקין: אני מביא עכשיו להצבעה את ההצעה שבנויה על שיטת החישוב שהצגתי כאן.
זאב אלקין: אני מקריא גם את שמות החברים כדי שנצביע כבר יחד עם השמות ונביא את זה לעדכון המליאה.
זאב אלקין: לגבי ועדת חוץ וביטחון הזמנית, ההצעה היא כזאת.
זאב אלקין: החברים בוועדה הזאת יהיו חברי הכנסת: אביגדור ליברמן, רוברט אילטוב, ראובן (רובי) ריבלין, צחי הנגבי, זאב אלקין, יעקב פרי, עפר שלח, מיקי לוי, שני חברים ממפלגת העבודה כשהשמות יימסרו בהמשך, נפתלי בנט, זבולון קלפה, אריה דרעי, נסים זאב, אורי מקלב, עמרם מצנע וזהבה גלאון.
זאב אלקין: האם צריכים להצביע בנפרד על יושבי-הראש?
<ארבל אסטרחן: אפשר יחד.
זאב אלקין: אפשר ביחד.
זאב אלקין: ההמלצה של ועדת הכנסת ליושב-ראש הוועדה הזאת – חבר הכנסת אביגדור ליברמן.
זאב אלקין: לגבי ועדת הכספים, ההצעה היא כזאת.
זאב אלקין: ההמלצה ליושב-ראש – חבר הכנסת משה גפני, וכמובן חבר בוועדה הזאת.
זאב אלקין: חברים נוספים בוועדה: חבר הכנסת חיים כץ, חבר הכנסת יריב לוין, חבר הכנסת זאב אלקין, חברת הכנסת פניה קירשנבאום, חבר הכנסת רוברט אילטוב, חבר הכנסת מאיר כהן, חברת הכנסת יעל גרמן, חברת הכנסת קארין אלהרר, חבר הכנסת ניסן סלומינסקי, חבר הכנסת אורי אריאל, חבר הכנסת אמנון כהן, חבר הכנסת דוד אזולאי, חבר הכנסת עמיר פרץ, חבר הכנסת אילן גילאון ושני חברים מסיעת העבודה.
אחמד טיבי: אפשר מ"מ קבוע בוועדה?
זאב אלקין: בוועדות זמניות לא קובעים ממלאי-מקום קבועים.
זאב אלקין: נגיע לוועדות הקבועות.
זאב אלקין: הן בכלל כמעט ולא מתכנסות.
זאב אלקין: כל הדיון הזה הוא סך הכול על מספר קטן מאוד של כינוסים.
מוחמד ברכה: מי חבר הכנסת היחיד שמכהן בשתי הוועדות?
מאיר שטרית: רוברט אילטוב.
יצחק הרצוג: אלקין.
זאב אלקין: יש כמה.
אחמד טיבי: אנחנו מברכים אותך, אילטוב.
אחמד טיבי: ברכות, אילטוב.
זאב אלקין: אני מביא להצבעה את ההצעה הזאת להרכב שתי הוועדות והמלצות הוועדה המסדרת לשני יושבי-הראש.
זאב אלקין: 2 נגד, אין נמנעים.
זאב אלקין: זה למעשה מייתר את הבקשה שלכם לגבי השיטה האחרת, כי אושרה ברוב מוחץ של קולות שיטה מסוימת.
זאב אלקין: האם אתם עדיין רוצים את הרוויזיה, חבר הכנסת טיבי?
מאיר שטרית: אין טעם.
אחמד טיבי: אני מוריד את הרוויזיה.
זאב אלקין: הרוויזיה ירדה, ולכן כמובן אין צורך להצביע.
אחמד טיבי: לא לראות בזה תקדים.
זאב אלקין: ודאי שלא.
<קריאה: יום שחור לדמוקרטיה.
זאב אלקין: חברים, ברשותכם אני פותח את הישיבה הראשונה של הוועדה המסדרת שכרגע קיבלה את אמון המליאה.
זאב אלקין: אני מברך את כל החברים על הנוכחות כאן.
זאב אלקין: יש כאן לא מעט, וזאת למעשה הוועדה הראשונה שמשתתפים בכנסת אז ברכותיי.
זאב אלקין: כרגע עם ההצבעה הזאת במליאה ועם הדיון כאן מתחיל תהליך של בריאת יש מאין של ועדות הכנסת בשלב הזה של סידורים זמניים, ולאחר מכן בעוד כחודש וחצי – סידורים קבועים.
זאב אלקין: אני יודע שיש הרבה שאלות על סדר יומנו – ונטפל בהן – אבל המטרה של הישיבה הזאת היא מאוד מוגדרת ומאוד ממוקדת.
זאב אלקין: קיבלנו אישור לשבת במקביל למליאה לישיבה קצרה במטרה אחת:
זאב אלקין: מינוי של שני סגנים זמניים ליושב ראש הכנסת כדי לאפשר לו לקיים ישיבות באופן סדיר היום ובימים הקרובים.
זאב אלקין: אני מיד אגיד שאנחנו נבחן האם יש שניים זה מספיק.
זאב אלקין: יש פה סימן שאלה – אולי נרצה להוסיף בהמשך עוד סגן אחד או שניים.
זאב אלקין: גם לזה היו כבר תקדימים, אבל כדי לא לעכב את ההליך החלטנו לצאת לדרך עם מינוי שני סגנים.
זאב אלקין: ההצעה לוועדה המסדרת היא למנות שני סגנים זמניים.
זאב אלקין: שימו לב, לאור תיקון בתקנון המינוי הוא זמני בלבד עד לבחירה הקבועה.
זאב אלקין: זה כבר מופיע בתקנון, ואפשר מראש להגביל את זה כהחלטה, ולכן אין הבעיה הפורמלית שהייתה יכולה להיווצר קודם.
זאב אלקין: ההצעה היא למנות שני חברים שהיו סגני יושב ראש בפעם הקודמת מהסיעות הגדולות של הבית – חבר הכנסת אופיר אקוניס מסיעת הליכוד ביתנו וחבר הכנסת יצחק וקנין מסיעת ש"ס.
זאב אלקין: אני מודה לסיעת יש עתיד וליושב ראש הסיעה עפר שלח שאף על פי שהם שניים בגודלם הסכימו לוותר כרגע על מינוי סגן זמני ולאפשר - -
משה גפני: זה דווקא התחלה טובה שיש עתיד מסכימה.
עפר שלח: אל תיקח את זה בתור תקדים.
משה גפני: עד עכשיו שמענו שהיא מתנגדת.
זאב אלקין: - - ולוותר לסגנים הוותיקים לנהל את הכנסת בתקופה הזאת.
זאב אלקין: אני מודה באותו הקשר גם לסיעת העבודה וגם לסיעת הבית היהודי.
יצחק הרצוג: היות שאנחנו חברים של השר שמחון ורוצים להיפרד ממנו אז בואו נצביע מהר, ונחזור למליאה.
מוחמד ברכה: הבחירה של הראשון היא פוליטית, ושל השני היא מקצועית.
זאב אלקין: אתה תגדיר איך שאתה רוצה.
זאב אלקין: אני חושב ששניהם הוכיחו את עצמם בכנסת הקודמת.
מוחמד ברכה: וקנין הוא משכמו ומעלה.
זאב אלקין: זאת ההצעה.
זאב אלקין: היות שאנחנו מתכנסים במקביל למליאה ורוצים לכבד את האנשים שמדברים במליאה אני מציע שאם אין צורך לנאום דחוף, לאשר את ההצעה הזאת ולהביא אותה לאישור המליאה.
זאב אלקין: כרגע שני סגנים.
זאב אלקין: בעד מינוי שני סגני יושב ראש כנסת זמניים – רוב
זאב אלקין: המינוי אושר פה אחד.
זאב אלקין: טוב, חברים, אנחנו מתחילים את הישיבה.
זאב אלקין: אני אלך לפי סדר היום, וכפי – מה שנקרא – ייחלו לזה הרבה חברים בישיבה הקודמת, אכן אני פותח את הישיבה הזאת מהסעיף הראשון, מחילופין בראשות הוועדה המסדרת.
זאב אלקין: כידוע, מקובל שמי שעומד בראשות הוועדה המסדרת זה יושב-ראש הסיעה של מי שמרכיב את הממשלה.
זאב אלקין: במקרה הזה גם הממשלה הורכבה, ואתמול התבצעו חילופי גברי בראשות סיעת הליכוד-ישראל ביתנו.
זאב אלקין: חבר הכנסת יריב לוין נבחר לראשות הסיעה.
זאב אלקין: ולכן, בדיוק בדומה למה שהיה לפני ארבע שנים, כשחבר הכנסת גדעון סער העביר אליי את המושכות, אני מבקש מהוועדה המסדרת לאשר את חבר הכנסת יריב לוין כיושב-ראש הוועדה המסדרת במקומי.
זאב אלקין: אה, מי בעד.
מירי רגב: אתה מציע את עצמך?
זאב אלקין: בעד חילופין בראשות הוועדה המסדרת – פה אחד נגד – אין נמנעים – אין ההצעה נתקבלה.
מירי רגב: את נגד, חברת הכנסת איילת שקד?
זאב אלקין: טוב, אני מפנה לחבר הכנסת יריב לוין את המקום.
זאב אלקין: אני מודה לחברי הוועדה המסדרת על שיתוף הפעולה בתקופה הקצרה הזאת ובהצלחה.
יריב לוין: קודם כל, כיף לחזור לכיסא המוכר, למקום הכמעט טבעי מבחינתי.
יריב לוין: טוב, רבותיי, קודם כל, תודה רבה על האמון.
יריב לוין: תודה רבה לחברי, חבר הכנסת זאב אלקין, שיקבל היום מתנה בדמות מינוי רשמי כסגן שר, ואני מאחל לך שכבר ביום ההולדת הבא אולי תקבל מתנה נוספת, משודרגת, וברכות גם לחברת הכנסת עדי קול.
יריב לוין: ובאמת, אני מקווה שאנחנו נשכיל לקצר את ימיה של הוועדה הזאת, כמה שניתן, ולהגיע למצב שנוכל למנות את הוועדות הקבועות, ובאמת לעשות, להתחיל – אני הייתי אומר:
יריב לוין: סופסוף לעבוד אחרי תקופה ארוכה מאוד שהכנסת הייתה בפגרת בחירות, ואחר כך בפגרה מאונס אחרי הבחירות.
יריב לוין: אני עובר לנושאים הבאים שעל סדר היום.
יריב לוין: הנושא הראשון, שהוא סעיף בי"ת: הקדמת שעת פתיחת ישיבת מליאת הכנסת.
יריב לוין: היום אנחנו נידרש למעשה במליאת הכנסת לשלושה נושאים: להודעה רשמית על מינויים של סגני השרים, ולאחר מכן לדיון בשני חוקים שלגביהם מונחות בפנינו בקשות פטור, שתיכף נדון בהן.
יריב לוין: אחרי הידברות שהייתה גם עם חבר הכנסת הרצוג, בשם האופוזיציה, סוכם שהמליאה, ישיבת המליאה תיפתח בשעה 12:00.
יריב לוין: ואני גם מעדכן שכמובן בכפוף לאישור יושב-ראש הכנסת, יבקשו ראשי הוועדות הרלבנטיות, שידונו בשני החוקים, לקיים את הדיונים בהם במקביל, תוך כדי, כדי שאנחנו נוכל, עד כמה שניתן, גם לקיים את הדיון באופן ענייני, וגם לסיים את היום בשעה כזאת שנוכל גם להתפנות לעיסוקים הרבים שיש כאן להרבה אנשים בשעות הערב.
יריב לוין: אז אני מציע לאשר את פתיחת ישיבת מליאת הכנסת היום בשעה 12:00.
יריב לוין: נדמה לי שזה פה אחד.
יריב לוין: בעד הקדמת שעת ישיבת מליאת הכנסת – פה אחד נגד – אין נמנעים – אין ההצעה נתקבלה.
יריב לוין: אני עובר לנושא השלישי – בקשת הממשלה להקדמת הדיון בהצעות החוק הבאות בכל הקריאות:
יריב לוין: ההצעה הראשונה היא הצעת חוק יסוד: תקציב המדינה לשנים 2012-2009 (הוראות מיוחדות) (הוראת שעה) (תיקון מס' 2).
יריב לוין: מי מציג את ההצעה?
משה גפני: דנים על שני החוקים בנפרד.
משה גפני: דנים על שני החוקים בנפרד, עכשיו.
יריב לוין: תמיד, חבר הכנסת גפני.
יריב לוין: לא השתנה.
משה גפני: רציתי רק להדגיש את זה.
יריב לוין: רבותיי, מי מציג את הבקשה?
יריב לוין: בבקשה, עורך-הדין גלעד סממה.
<גלעד סממה: הממשלה מבקשת פטור מחובת הנחה להצעת חוק יסוד: תקציב המדינה, על מנת לאפשר גם לממשלה וגם לכנסת זמן יותר ארוך כדי להעביר את התקציב.
<גלעד סממה: כרגע, הממשלה – ההסכמות שהגענו אליהן, זה ש-85 ימים יועמדו לממשלה ו-50 ימים יועמדו לכנסת כדי לחוקק את חוק התקציב.
<גלעד סממה: ולכן, בנסיבות שנוצרו אנחנו מבקשים את הפטור מחובת הנחה, כדי להעביר את זה בקריאה ראשונה עוד היום.
יריב לוין: כדי להעביר את זה עוד היום לא רק בקריאה ראשונה, - -
משה גפני: מה, אתה לא מבקש על קריאות שנייה ושלישית?
יריב לוין: - - בקריאה שנייה ושלישית גם.
יריב לוין: בכל הקריאות.
<גלעד סממה: קריאות שנייה ושלישית, כמובן.
יריב לוין: כן, כן, זה ברור.
משה גפני: לא "כמובן".
משה גפני: צריך לבקש את זה.
יריב לוין: כן, - - - בכל הקריאות.
מירי רגב: 85 יום מיום האישור.
<גלעד סממה: 85 יום לממשלה.
מירי רגב: לממשלה.
מירי רגב: ו-50 יום לחברי הכנסת.
יריב לוין: להכין את התקציב.
יריב לוין: ו-50 יום לכנסת מרגע שהוא - - -
זאב אלקין: לפי הסיכום שהיה.
יריב לוין: לפי הסיכום – כן, כן – שישנו עם האופוזיציה.
מירי רגב: כן, על זה יש הסכמה.
זאב אלקין: אגב, יישר כוח גדול לממשלה שהספיקה כבר להתארגן מהר ולאשר את זה לפי - - -
נחמן שי: אתה לא מוכרח לשבח את הממשלה.
נחמן שי: אנחנו נעשה את זה - - -
משה גפני: באמת, עם כל הכבוד, כל הכבוד לאופוזיציה שקיפלה את הממשלה.
משה גפני: עם כל הכבוד, הממשלה.
מירי רגב: - - - בקואליציה, לא היית מתחיל - - -
יריב לוין: אני משבח מראש את יושב-ראש ועדת הכספים הזמני שיטפל בחוק הזה, בבקשה.
משה גפני: באמת, קואליציה?
משה גפני: אני רוצה רשות דיבור אחרי שהוא שיבח את הממשלה.
משה גפני: ככה לא הייתי - - -
יריב לוין: חבר הכנסת גפני, זה ברור - - - חבר הכנסת פורוש.
מאיר פרוש: מה שרציתי להבין הוא מדוע הממשלה צריכה 85 יום כדי להכין את התקציב?
יריב לוין: חבר הכנסת פרוש, אני אגיד לך את האמת: - -
מאיר פרוש: לפי התשובה אני אדע להמשיך - - -
יריב לוין: - - אם היה לי את הוותק שלך הייתי מסביר לך, אבל מכיוון שאין לי אז אני יוצא מנקודת הנחה שאני לא יודע להסביר את זה יותר טוב ממה שאני יודע.
מאיר פרוש: אולי נשמע ממשרד האוצר.
מאיר פרוש: הייתי מצפה לשמוע ממשרד האוצר.
זאב אלקין: אדוני היושב-ראש, ההסבר מאוד פשוט.
יריב לוין: חבר הכנסת פרוש, אתה הרי יודע בדיוק למה.
יריב לוין: בוא, חבר הכנסת אלקין, בסדר.
זאב אלקין: ההסבר פשוט.
מאיר פרוש: נו, אדרבה.
זאב אלקין: - - - תקציב בהתחשב בזה שתהיו בקואליציה, עכשיו אתם באופוזיציה, צריך לשנות הכול.
יריב לוין: חבר הכנסת פרוש, אתה יכול ללמד אותי למה צריך 85 יום ולא הפוך.
משה גפני: אני חשבתי לא לדבר אחרי שהגענו להסכמה והכול.
משה גפני: אבל אני רוצה שהחברים יידעו שהממשלה – התסקיר שהיא הכינה היה על תקציב דו-שנתי, ועל כך שהכנסת תדון בהצעת התקציב 30 יום.
משה גפני: אנחנו, באופוזיציה, ראשי סיעות האופוזיציה, אנחנו אמרנו שאם זה המצב, זה פשוט מחטף בדבר שהוא מהותי, ואז היינו נוקטים בצעדים.
משה גפני: בכל אופן, אנחנו 52 חברים באופוזיציה – היינו נוקטים בצעדים שהיו יכולים לפגוע באופן ממשי.
משה גפני: ואז הממשלה התעשתה וקיבלה מהר החלטה, כמו שדרשנו.
משה גפני: התקציב הדו-שנתי יורד מהדיון, הוא עובר לאחרי פסח.
משה גפני: ועדיין אין החלטה האם הולכים לתקציב הדו-שנתי, - -
משה גפני: - - לאחר שהממשלה הודיעה, בתקציב הדו-שנתי הקודם, שהיא לא תעשה יותר תקציב דו-שנתי זמני.
משה גפני: זה נוגד חוק יסוד.
משה גפני: היא הודיעה לבג"ץ.
משה גפני: אז זה ירד מסדר היום, על פי הדרישה של האופוזיציה.
זאב אלקין: ממש, ממש.
עפר שלח: חבר הכנסת גפני, בוא נדייק, זה לא ירד בגלל - - -
משה גפני: יש סיבה שמפריעים לי?
משה גפני: אני רוצה להבין, מה אמרתי עכשיו לא בסדר?
משה גפני: כל הזמן אני עושה חשבון נפש, מה אני לא בסדר.
יריב לוין: זה גם לא אסון אם מידברים עם האופוזיציה ונענים לאיזו בקשה שלה.
יריב לוין: בואו, בחייכם, לא מוכרחים - - -
משה גפני: אני בעד, הנה עובדה.
יריב לוין: זה בסדר, נו.
זאב אלקין: רק אני מציע לתת - - -
יריב לוין: זה בסדר, רבותיי.
משה גפני: על כל פנים, - - - הסכימה - - -
זאב אלקין: אבל מגיע לתת - - -
משה גפני: אבל חבר הכנסת אלקין, אני באמצע רשות דיבור, מה.
זאב אלקין: אבל עדיין כדאי לדייק.
משה גפני: זה הולך להיות עכשיו חצי שנה עד שהממשלה נופלת.
מאיר פרוש: אבל כך נהוג באו"ם.
זאב אלקין: אני דואג ליועץ המשפטי של הכנסת.
יריב לוין: עזוב, עזוב, - - -.
יריב לוין: עזוב - - -
זאב אלקין: למה אתה מקפח את - - -
יריב לוין: חבר הכנסת גפני, תסיים בבקשה.
משה גפני: זה שהממשלה הסכימה לקיים את הדיון 50 יום בנושא הזה של תקציב המדינה, אני רואה את זה כברכה.
משה גפני: - - - דבר חשוב.
משה גפני: אני חושב שאת החוק הזה צריך להעביר.
משה גפני: יש הסכמה של האופוזיציה, יש הסכמה של הקואליציה.
משה גפני: ובעזרת השם, אנחנו ככה נמשיך.
משה גפני: נמשיך לקפל את הממשלה כל הזמן.
יריב לוין: אני מוכרח לומר שזה בסדר שהאופוזיציה תראה בזה הישג שלה; וזה בסדר שהיועץ המשפטי של הכנסת יראה בזה היענות לבקשה שלו; וזה בסדר שהממשלה תראה בזה הסדר שהוא נכון.
יריב לוין: אני חושב שמה שחשוב פה באמת שהובטחה העובדה שמעמדה של הכנסת יישמר, והיכולת שלה לקיים תהליך מסודר ונכון, ובעניין הזה כולנו שותפים.
משה גפני: מסכים עם כל מילה.
יריב לוין: וכל מי שתרם להשגת ההבנה הזו, בהחלט ראוי לברכה.
יריב לוין: מי בעד בקשת הפטור בכל שלוש הקריאות?
יריב לוין: אין מתנגדים, אם יש מתנגדים.
יריב לוין: בעד פטור מחובת הנחה בכל הקריאות בהצעת חוק יסוד: תקציב המדינה לשנים 2012-2009 (הוראות מיוחדות) (הוראת שעה) (תיקון מס' 2) – פה אחד נגד – אין נמנעים – אין ההצעה נתקבלה.
יריב לוין: אני עובר לנושא השני, במסגרת סעיף גימ"ל: בקשה למתן פטור בכל שלוש הקריאות להצעת חוק הרבנות הראשית לישראל (הארכת כהונה של הרבנים הראשיים לישראל) (הוראת שעה), התשע"ג-2013.
<אתי בן יוסף: עורכת-הדין שלומית ברנע-פרגו.
יריב לוין: בבקשה, עורכת-הדין ברנע-פרגו.
<שלומית ברנע-פרגו: כהונת הרבנים הראשיים, אשר נבחרים לעשר שנים, עומדת לפקוע ב-24 במארס, ולשם בחירת רבנים - - -
מאיר פרוש: תאריך עברי, תאריך עברי.
<שלומית ברנע-פרגו: התאריך העברי הוא י"ג בניסן התשע"ג.
<שלומית ברנע-פרגו: לשם בחירת רבנים ראשיים חדשים יש צורך להקים אסיפה בוחרת וועדת בחירות, ויש תהליך שקבוע ומעוגן בחוק הרבנות הראשית.
<שלומית ברנע-פרגו: הממשלה הקודמת – הממשלה ה-32 – יזמה הצעת חוק ממשלתית במטרה להאריך את כהונתם של הרבנים הראשיים היוצאים בשלושה חודשים, וזאת על מנת לאפשר את עבודתה של האסיפה הבוחרת של ועדת הבחירות לאחר תקופת הבחירות, הואיל ועל פי הנחיות היועץ המשפטי לממשלה לא ניתן לעשות מינויים בתקופת בחירות, ובאסיפה הבוחרת יש נציגים שעל הממשלה היה למנות, וכאמור היא הייתה מנועה מכך.
<שלומית ברנע-פרגו: הצעת החוק הממשלתית עברה את אישור הממשלה, עברה את ועדת השרים לענייני חקיקה, ועברה קריאה ראשונה בכנסת.
משה גפני: לאחר דיון מעמיק, כמובן.
<שלומית ברנע-פרגו: סליחה?
יריב לוין: כן, בקדנציה הקודמת.
משה גפני: לאחר דיון מעמיק.
יריב לוין: לא, לא, בקדנציה הקודמת, חבר הכנסת גפני.
<שלומית ברנע-פרגו: לאחר דיון מעמיק, מקיף, יסודי.
משה גפני: גם בקדנציה הקודמת זה היה בדיון מעמיק.
משה גפני: אני לא צחקתי בכלל.
משה גפני: אם ראו חיוך בזווית - - -
<שלומית ברנע-פרגו: האמת היא שאכן היה דיון - - -
יריב לוין: טוב, חבר הכנסת גפני.
<שלומית ברנע-פרגו: בכנסת אכן היה דיון מקיף בעניין הזה, - -
<שלומית ברנע-פרגו: - - וזה עבר קריאה ראשונה, והליכי החקיקה לא הושלמו.
<שלומית ברנע-פרגו: לפיכך, על מנת - - -
מאיר שטרית: למה הממשלה לא מחילה על זה רציפות?
יריב לוין: כי זה היינו הך.
<שלומית ברנע-פרגו: מה?
מאיר שטרית: למה היא לא מחילה על זה רציפות?
משה גפני: היינו הך.
זאב אלקין: זה ייקח יותר זמן.
מוחמד ברכה: זה לא היינו הך.
זאב אלקין: חבר הכנסת שטרית, זה ייקח יותר זמן.
יריב לוין: כן, אפילו הפוך.
יריב לוין: הרי אתה צריך להניח - - -
מוחמד ברכה: צריך להחיל דין - - -
יריב לוין: כן, זה אפילו ייקח שבועיים, נו.
מוחמד ברכה: צריך להחיל דין רציפות.
זאב אלקין: למה צריך?
מוחמד ברכה: על מנת שהצעת החוק תעמוד באותו סטאטוס.
זאב אלקין: אפשר, לא צריך.
יריב לוין: טוב, זה לא יהיה.
יריב לוין: נו, רבותיי, זה לא יהיה.
מוחמד ברכה: על מנת שהצעת החוק תעמוד - - - דין רציפות.
יריב לוין: בסדר, אבל אז זה ייקח שבועיים.
יריב לוין: נו, ואין לנו שבועיים.
מוחמד ברכה: אז מה, אתה מכופף את החוק?
יריב לוין: לא, אין שום חובה להחיל דין רציפות, חבר הכנסת ברכה.
יריב לוין: גם את זה אתה יודע יותר טוב ממני.
זאב אלקין: חבר הכנסת ברכה, אנחנו בטוחים שבלי רב ראשי אתה לא תוכל לתפקד.